 Nin siyaasiya oo saaxibkey ah ayaa igu soo wargaliyey galabnimadii Jimcaha 10 April 2009, dood ka baxeysa idaacadda BBC-da, taasoo ku saabsaneyd arin muran weyn iyo shaki ka dhex dhalisey shacabka Soomaaliyeed meel ay wada joogaanba, waxaana nasiib wanaag aheyd in barnaamijkaas ay idaacaddu martigalisey wasiirkii saxiixey heshiiska soohdimaha badda u dhexeysa Kenya iyo Soomaaliya, ayadoo dhanka kalena fursad la siiyey cid kasta oo suaal ama rayi qabta. 